[{"text_idx": "#000001", "text": "Advendihommik Vikerkaare lasteaia mo\u0303lemas majas. II adventi ta\u0308histati o\u0303petajate etendusega \u201cSuss ja apelsin\u201d. See on u\u0308ks armas ja o\u0303petlik lugu tu\u0308druk Katast, kes jo\u0303uluajal ei tahtnud oma tuba koristada, jonnis ja trampis jalgu. Koos emaga otsustati teha u\u0308ks katse ning panid sussi sisse apelsini. Ema teadis ra\u0308a\u0308kida, et pa\u0308kapikk on selle kindlasti hommikuks a\u0308ra viinud. Kata aga oli kindel, et pa\u0308kapikk toob apelsine juurde ja pole u\u0308ldse oluline, et Kata ha\u0308sti ei ka\u0308itunud. Hommikul selgus to\u0303siasi, et pa\u0308kapikk pa\u0308riselt oli apelsini sussi seest a\u0308ra vo\u0303tnud. Kata sai aru, et pa\u0308kapikk toobki sussi sisse u\u0308llatuse ainult ha\u0308sti ka\u0308ituvatele lastele. Ja\u0308rgmisel pa\u0308eval oli Kata pu\u0308u\u0308dlik, hoolas, viisakas ja ta\u0308helepanelik laps ning uuel hommikul to\u0303igi pa\u0308kapikk sussi sisse apelsini \u2013 kraps! Peale etendust ma\u0308ngisime ro\u0303o\u0303msalt koos muusikao\u0303petajaga u\u0308he lauluma\u0308ng ka. Aita\u0308h asjaosalistele!"}, {"text_idx": "#000002", "text": "5.-22. detsember raamatukogus jo\u0303uluehete vahetus laadis mulle-sulle. Sel na\u0308dalal raamatukogus Laulasmaa rahvaro\u0303ivakursuse lo\u0303puto\u0308o\u0308d."}, {"text_idx": "#000004", "text": "Harjumaa Muuseumis ja\u0308tkub kuni 9.detsembrini jo\u0303uluprogramm, mis sai mitu kuud varem va\u0308ljamu\u0308u\u0308dud."}, {"text_idx": "#000005", "text": "Keila Rukkilille lasteaed sai va\u0308ga toreda koosto\u0308o\u0308pakkumise Ro\u0303o\u0303mu Kaubamaja Ku\u0308psetusto\u0308o\u0308kojast \u2013 vo\u0303iksime sel aastal sealse kuuse enda tehtud piparkookidega kaunistada. Materjal ja idee neilt, teostus 9 ru\u0308hma lastelt ja nende o\u0303petajatelt. Ainuke eritingimus oli augu olemasolu, kust saaks paela la\u0308bi panna riputamiseks. Ta\u0308na oligi siis pidulik pa\u0308ev kui ehted u\u0308le andsime ning kuuse a\u0308ra ehtisime. Va\u0308ga maitsekas ja ilus sai \u2013 minge kindlasti vaatama!"}, {"text_idx": "#000006", "text": "Selgus, et reedel 2. detsembril Saku Gu\u0308mnaasiumis 10. korda toimunud fu\u0308u\u0308sika ja keemia viktoriin \u201cVa\u0308lk ja pauk! vo\u0303tsid omavahel mo\u0303o\u0303tu rekordilised 19 kooli ja Keila Kooli vo\u0303istkond saavutas Ju\u0308ri ja Lagedi ja\u0308rel kolmanda koha. Vo\u0303istlus oli a\u0308a\u0308rmiselt pingeline, vo\u0303idust ja\u0308i keilakaid lahutama vaid pool punkti. Keila Kooli esindasid: Marie Kalda 9B, Kristo Miikael Zujev 9B, Karl Hannes Ku\u0308nnapas 9D ja Grete Mai Salme 9E. O\u0303pilaste vaimse ja fu\u0308u\u0308silise heaolu eest hoolitses fu\u0308u\u0308sikao\u0303petaja Ermo Soobik."}, {"text_idx": "#000007", "text": "Toimus Paldiski mnt 33 ja peale seda Tuula tee 14 a detailplaneeringu avalik arutelu."}, {"text_idx": "#000008", "text": "Raamatukogus oli arutelu raamatukogu tuleviku ja teenuste u\u0308le kaasates linna asutusi ja organisatsioone, raamatukogu ruumikeskkonna parandamine."}, {"text_idx": "#000009", "text": "Keila Terviseradadel va\u0308rsked vabatehnika suusarajad sees 2.5km ja 5km."}, {"text_idx": "#000010", "text": "Esimesed uued Kuusepargi istmed on kohale jo\u0303udnud. 2016 aastal paigaldatud eksperimentaalsete istmete valge plastikosa oli amortiseerunud ja tuli va\u0308lja vahetada \u2013 nu\u0308u\u0308d juba va\u0308ikeste tehnoloogiliste parandustega. Pingi istumisosa-su\u0308nteetilist tiiki saab taaskasutada parast va\u0308ikest va\u0308rskenduskuuri. Esimesed uued pingid saavad Keila Vesi meeste abil ta\u0308na oma kohale."}, {"text_idx": "#000011", "text": "Algas tegevus uue lauluva\u0308ljaku rajamiseks. Ta\u0308na, 7.detsembril 2022 alustati ehitusala piiravate aedikute paigaldamisega. O\u0303htuks peaks kohale jo\u0303udma ekskavaator. Sel puhul viimased pildid (tehtud 4.detsembril) lauluva\u0308ljakust, mis sai sellise kuju 1998.aastal. Ehitus peab valmis saama 2023.aasta lo\u0303pus, kogu ala 2024.aasta kevadel. Pildid ka uuest lauluva\u0308ljakust, autor molumba OU\u0308. Ehitab OU\u0308 RTS Infra Eesti, projektijuhtimist ja omaniku ja\u0308relvalvet teostab Ehitusagentuur OU\u0308. Uue lauluva\u0308ljaku ehituse lepinguline maksumus on 5,42 miljonit eurot. Ehitustegevust rahastatakse lisaks Keila linna eelarvest Euroopa Majanduspiirkonna Finantsmehhanismi 2014\u22122021 programmi \u201cKliimamuutuste leevendamine ja nendega kohanemine\u201d taotlusvoorust \u201eKliimamuutuste leevendamise ja mo\u0303juga kohanemise tegevused\u201c ja maakondade arengustrateegiate elluviimise toetusmeetmest. Projektile Loodusla\u0308hedased lahendused Keila lauluva\u0308ljakul eraldati 606 830 euro suurune toetus SA KIKi vahendusel toetust Euroopa Majanduspiirkonna meetmest. Maakondade arengustrateegiate elluviimise toetusmeetmest rahastatakse ehitust 737 464 euroga. Vaata viimaseid PILTE."}, {"text_idx": "#000018", "text": "Linnavalitsus koosko\u0303lastas oma ma\u0308rkuste ja ta\u0308iendustega Harju maakonna arengustrateegia 2040+."}, {"text_idx": "#000020", "text": "Linnavalitsus kinnitas 1. jaanuarist 2023 kuni 31. maini 2023 ja 1. septembrist 2023 kuni 31. detsembrini 2023 Keila Muusikakooli o\u0303pilaskoha tegevuskulu arvestusliku maksumuse u\u0308he o\u0303pilase kohta 378 eurot kuus."}, {"text_idx": "#000021", "text": "Linnavalitsus kehtestas alates 1.jaanuarist 2023 Keila Muusikakoolis o\u0303ppetasud ja muude tasuliste teenuste hinnad, mis on eelkoolis 2 o\u0303ppetunni korral na\u0308dalas 25 eurot kuus; eelkoolis 1 o\u0303ppetunni korral na\u0308dalas 12,50 eurot kuus. Po\u0303hikooli nooremas ja vanemas astmes on o\u0303ppetasu 65 eurot kuus, kui lapse ja mo\u0303lema vanema vo\u0303i u\u0308ksikvanema elukoht on rahvastikuregistri ja\u0308rgselt vastuvo\u0303tmise hetkel ja edaspidi iga ja\u0308rgmise aasta 1. jaanuari seisuga Keila linn; 75 eurot kuus, kui lapse ja u\u0308he vanema elukoht on rahvastikuregistri ja\u0308rgselt vastuvo\u0303tmise hetkel ja edaspidi iga ja\u0308rgmise aasta 1. jaanuari seisuga Keila linn; 85 eurot kuus , kui lapse ja vanemate elukoht ei ole rahvastikuregistri ja\u0308rgselt vastuvo\u0303tmise hetkel ja edaspidi iga ja\u0308rgmise aasta 1. jaanuari seisuga Keila linn; lisa-aastal 2 o\u0303ppetunni korral na\u0308dalas 25 eurot kuus; lisa-aastal 1 o\u0303ppetunni korral na\u0308dalas 12,50 eurot kuus; vabao\u0303ppes 1 individuaalne o\u0303ppetund 25 eurot kord; vabao\u0303ppes 1 o\u0303ppetund o\u0303pperu\u0308hmas 50 eurot kord o\u0303pperu\u0308hma kohta. Keila Muusikakoolile kuuluva pilli laenutamine maksab 5 eurot kuus, suure saali u\u0308u\u0308r 30 eurot tund ja 210 eurot pa\u0308ev, va\u0308ikse saali u\u0308u\u0308r 20 eurot tund ja 138 eurot pa\u0308ev, klassiruumi u\u0308u\u0308r 15 eurot tund ja 102 eurot pa\u0308ev. Keila Muusikakooli o\u0303ppeno\u0303ukogul ja direktoril on ja\u0308tkuvalt o\u0303igus po\u0303hjendatud taotluse alusel koosko\u0303lastatult valdkonna abilinnapeaga va\u0308hendada eelnimetatud o\u0303ppetasusid vo\u0303i vabastada o\u0303ppetasu tasumisest ning anda ruume tasuta kasutada vo\u0303i alandada u\u0308u\u0308ritasu. Samaga tunnistati 1. jaanuarist 2023 kehtetuks Keila Linnavalitsuse 17. veebruari 2022 korraldus nr 32 \u201eKeila Muusikakooli o\u0303ppetasu suuruse ja tasuliste teenuste hinna kehtestamine\u201c. Ko\u0303rgemate hindadega saab tagada Keila Muusikakooli o\u0303petajate palgato\u0303usu. Harku ja Saku valla sarnaste muusikakoolide o\u0303ppetasud on seotud vastavalt protsendiga palga alamma\u0308a\u0308rast ning kohamaksumusest, ja Harku vallas, kus tasu algab 13% palga alamma\u0308a\u0308rast, on tasu ka pa\u0308rast selle ja\u0308rgmisel aastal to\u0303stmist oluliselt ko\u0303rgem kui Keila muusikakoolis."}, {"text_idx": "#000022", "text": "Hankekomisjon tegi linnavalitsusele ettepaneku tunnistada lihthankel \u201eLuha tn jalg- ja jalgrattatee rajamine\u201c edukaks Warren Teed OU\u0308 pakkumus, kui jo\u0303us olevate vastavaks tunnistatud pakkumuste hulgast ko\u0303ige madalama hinnaga pakkumus kogumaksumusega 153 424,87 eurot, millele lisandub ka\u0308ibemaks 20%. To\u0308o\u0308d peavad valmis olema 8 kuud peale lepingu so\u0303lmimist."}, {"text_idx": "#000023", "text": "Linnavalitsus va\u0308ljastas ehitusloa puurkaevu rajamiseks Ehitajate tee 13 ehk Keila Terviseradade kinnistul. 50-meetri su\u0308gavust puurkaevu hakatakse kasutama kunstlume tootmisel vajaliku vee ammutamiseks."}, {"text_idx": "#000024", "text": "Linnavalitsus saatis Keila Linnavolikogu menetlusse eelno\u0303u Keila Linnavolikogu 30.11.2010. a otsus nr 35 \u201eKohalike teede nimekirja ma\u0308a\u0308ramine\u201c kehtetuks tunnistamisest. Vastavalt volikogult saadud delegatsioonile on linnavalitsus korrastanud Keila linna territooriumil asuvate kohalike ja avalikus kasutuses olevate erateede nimekirja ning esitanud selle riiklikule teeregistrile."}, {"text_idx": "#000025", "text": "Linnavalitsus otsustas korraldada va\u0308ljakuulutamiseta la\u0308bira\u0308a\u0308kimistega hankemenetluse hankelepingu so\u0303lmimiseks \u201eToidukaupade ostmine Keila linna lasteaedadele 2023\u201c e-menetlusena ning ma\u0308a\u0308ras riigihanke eest vastutavaks isikuks abilinnapea Eike Ka\u0308si, kes hakkab juhtima ka hankemenetlusega seotud toimingute la\u0308biviimiseks moodustatud komisjoni."}, {"text_idx": "#000026", "text": "Linnavalitsus kinnitas 2023. aastaks Keila linna koolieelsete lasteasutuste majanduskulude, personali to\u0308o\u0308tasu ja sotsiaalmaksu ning o\u0303ppevahendite kulu arvestuslik maksumus u\u0308he lapse kohta Keila Lasteaias Miki 524 eurot ja Keila Lasteaias Vikerkaar 496 eurot kuus."}, {"text_idx": "#000027", "text": "Linnavalitsus saatis Linnavolikogu menetlusse 24. aprilli 2018 ma\u0308a\u0308ruse nr 6 \u201eKoolieelse lasteasutuse muude kulude vanemate poolt kaetava osa ma\u0308a\u0308rade kehtestamine\u201c muutmise eelno\u0303u. Keila linnavalitsus teeb ettepaneku muuta kehtivaid osalustasu ma\u0308a\u0308rasid, sh kehtestatakse lapsevanema poolt kaetava osa ma\u0308a\u0308raks 12% Vabariigi Valitsuse kehtestatud to\u0308o\u0308tasu alamma\u0308a\u0308rast, kui lapse mo\u0303lema vanema elukoht vo\u0303i u\u0308ksikvanema, hooldaja vo\u0303i eestkostja elukoht on Eesti rahvastikuregistri andmetel jooksva aasta 1. jaanuari seisuga Keila linn. Eelno\u0303u eesma\u0308rk on tagada osalustasu kaasabil Keila linna munitsipaallasteaedades professionaalse personali olemasolu, to\u0303stes personali to\u0308o\u0308tasu ligila\u0308hedases suurusja\u0308rgus riigi poolt koolio\u0303petajatele vo\u0303imaldatud palgato\u0303usuga. U\u0308ldhariduskooli o\u0303petaja to\u0308o\u0308tasu alamma\u0308a\u0308r to\u0303useb 2023. aastal 1412 eurolt 1749 eurole ehk 23,9 protsenti. 2023. aastal on to\u0308o\u0308tasu alamma\u0308a\u0308r lasteaiao\u0303petajal va\u0308hemalt 90% (1574 eurot vs 1271 eurot 2022. aastal) ning magistrikraadiga vo\u0303i sellega vo\u0303rdsustatud tasemega lasteaiao\u0303petajal va\u0308hemalt 100% (1749 eurot vs 1412 eurot 2022. aastal) u\u0308ldhariduskooli o\u0303petaja to\u0308o\u0308tasu alamma\u0308a\u0308rast. Sellise otsusega on tagatud riigipoolne osaline lasteaiao\u0303petajate palgatoetus 2023. aastal. Personalikuld suurenevad 36%. Osalustasu ei ole to\u0303stetud Keila linna munitsipaallasteaedades juba ca 5 aastat. Keila koolieelsetes lasteasutustes ka\u0308ivad lapsed on toidukulu tasumisest valdavalt ta\u0308ielikult vabastatud. Arvestades koos osalustasu ja toiduraha, on Keila linna elanikel Keila lasteaia kasutamine u\u0308ks odavamaid la\u0308hipiirkonnas. Osalustasu summad eelno\u0303us toodud ma\u0308a\u0308rasid arvestades on 2023. aastal ja\u0308rgmised: 87 eurot kui lapse, vanema vo\u0303i u\u0308ksikvanema, hooldaja vo\u0303i eestkostja elukoht on rahvastikuregistri andmetel jooksva aasta 1. jaanuari seisuga Keila linn; 65,25 eurot iga teise samaaegselt lasteaias ka\u0308iva lapse kohta; 21,75 eurot samaaegselt lasteasutuses ka\u0308ivate mitmikute vo\u0303i iga kolmanda ja enam samaaegselt lasteasutuses ka\u0308iva lapse kohta. Kui lapse ja u\u0308he vanema elukoht on rahvastikuregistri andmetel jooksva aasta 1. jaanuari seisuga Keila linn on osalustasu 130,5 eurot ja iga teise samaaegselt lasteaias ka\u0308iva lapse kohta 94,25 eurot ning 29 eurot samaaegselt lasteasutuses ka\u0308ivate mitmikute vo\u0303i iga kolmanda ja enam samaaegselt lasteasutuses ka\u0308iva lapse kohta. Teisest kohalikust omavalitsusest Keila linna munitsipaallasteasutuses ka\u0308iva lapse kohta on osalustasum ma\u0308a\u0308r 145 eurot."}, {"text_idx": "#000028", "text": "Linnavalitsus otsustas rahastada alates 2. jaanuarist 2023 Lee OU\u0308 teenusel viibiva Keila linna lapse lapsehoiuteenust vastavalt esitatud arvetele."}, {"text_idx": "#000029", "text": "Linnavalitsus volitas linnavalitsuse eestkoste- ja sotsiaalto\u0308o\u0308spetsialisti esindama Keila linna kahe eestkostetava korteriomandi u\u0308u\u0308rile andmisel."}, {"text_idx": "#000030", "text": "Linnavalitsus andis u\u0308u\u0308rile Keila linnale kuuluvaid eluruume ja lo\u0303petas eluruumi tagamise teenuse osutamiseks u\u0308u\u0308ritud sotsiaaleluruumide lepinguid."}, {"text_idx": "#000031", "text": "Linnavalitsus saatis linnavolikogu menetlusse otsuse \u201eKeila linna ettepaneku esitamine Harjumaa Omavalitsuste Liidule Harju maakonna arengustrateegia 2035+ tegevuskavasse\u201c eelno\u0303u."}, {"text_idx": "#000035", "text": "Keila Rukkilille lasteaias oli u\u0308ks to\u0303eline pa\u0308kapikula, oli palju-palju va\u0308iksemaid ja pa\u0308ris mitu suurt tegutsemas. Terve pa\u0308ev askeldamist, o\u0303htul kontserdid ja laat. Va\u0308ga tegus pa\u0308ev!"}, {"text_idx": "#000036", "text": "Keila Miikaeli koguduse o\u0303petaja Matthias Burghardt tegi po\u0308o\u0308rdumise koguduse poole , ta\u0308nades ko\u0303iki panustajaid ja kutsus u\u0308les annetama liikmemaksu 40 eurot, pensiona\u0308ride 30 eurot. Loe po\u0308o\u0308rdumist"}, {"text_idx": "#000037", "text": "La\u0308tte kooli lapsed laiendasid oma koolis korraldatud kohvikut linnavalitsusse. 10% mu\u0308u\u0308gi tuludest minevat va\u0308hihaigete laste toetuseks."}, {"text_idx": "#000038", "text": "Keila Kooli Pargimajast kostus hommikul mahedaid jo\u0304uluootuse helisid. Pa\u0308kala rahvas oli end teise advendi tervituseks kauneid jo\u0303ululaule laulma sa\u0308ttinud ja puudutas nii mo\u0303negi majauksest sisse astunu su\u0308dant, mis mo\u0303nusalt suu muhelema pani.Ukulelel saatis lauljaid Pa\u0308kala rahva au ja uhkus Mati Velmre."}, {"text_idx": "#000039", "text": "Keila Kool andis teada, et Eesti Emakeeleo\u0303petajate Seltsi 24.novembril korraldatud eesti kirjanduse olu\u0308mpiaadi eelvoorust pa\u0308a\u0308sesid 51-st meeskonnast 1.aprillil Miina Ha\u0308rma Gu\u0308mnaasiumis toimuvasse lo\u0303ppvooru mo\u0303lemad Keila Kooli esindused. 9.klassi vo\u0303istkondi pa\u0308a\u0308ses edasi 11 ja 11.-12.klassi vo\u0303istkond 18. Eesti Emakeeleo\u0303petajate Seltsi korraldatud eesti kirjanduse olu\u0308mpiaad toimub ta\u0308navu teist korda. Vo\u0303istluse u\u0308lesehitus ja\u0308i samaks: esmalt panevad kolmeliikmelised meeskonnad enda teadmised proovile veebipo\u0303hises testis ja seeja\u0308rel saavad parimad vo\u0303istkonnad edasi mnemoturniiri-sarnasesse lo\u0303ppvooru. Sel korral on olu\u0308mpiaadi teemaks Kristiina Ehini ja Jaan Krossi elu ning looming. Eelvoor selgitas va\u0308lja, kui su\u0308venenult olid kirjandushuvilised lugenud nii proosat, luulet kui ka elulooraamatuid. Samuti eeldati po\u0303hjalikke teadmisi kirjanike eraelust. Vaevalt, et keegi oskaks peast o\u0308elda, mis mu\u0308toloogiategelane oli Kristiina Ehini lapsepo\u0303lve eeskuju vo\u0303i kellega sattus Jaan Kross samasse Patarei vangla vangikongi."}, {"text_idx": "#000041", "text": "Kolmapa\u0308eva o\u0303htul leitud araabia pa\u0308ritolu mu\u0308ndi veerand on peatanud arheoloogiliste uuringute to\u0303ttu Keskva\u0308ljak 4 elamule veetrassi ehituse. Arheoloog Mihkel Tammeti so\u0303nul viitavad leitud mu\u0308ndiveerand ja teised leiud \u2013 ka\u0308evo\u0303ru katke, keraamika killud, lisaks hobuse hammas to\u0303ena\u0308oliselt IX \u2013 X sajandi asulakohale. Ta\u0308helepanuva\u0308a\u0308rne, et leiud on suhteliselt ko\u0303rgel, umbes meetri su\u0308gavusel tee pealispinnast. Keilalastele ta\u0308hendab see, et kaevamisto\u0308o\u0308d Tallinna maantee alguses ja\u0308tkuvad kauem, kui esilagu lubatud ja Luha ta\u0308navale kanalisatsioonitrassi u\u0308henduse rajamine koos liikluse sulgemisega lu\u0308kkub esialgu va\u0308lja ka\u0308idud esmaspa\u0308evast, 12.detsembrist edasi."}, {"text_idx": "#000043", "text": "Kolmandal katsel ta\u0308histas Keila Kultuurikeskus oma juubelit, nu\u0308u\u0308d juba Keila Kultuurikeskus 66 kultuurisu\u0308ndmusena. Algselt oli plaan ta\u0308histada praegusesse hoone avaballist 65 aasta mo\u0308o\u0308dumist eelmise aasta lo\u0303pus, siis kevadel, kuid epideemiaga seotud piirangud to\u0303mbasid plaanidele kriipsu. Peole olid kutsutud kultuurikeskuse kollektiivid ja so\u0303brad \u2013 koosto\u0308o\u0308partnerid. Traditsioonilised o\u0303nnitlused, mitmed esinejad, sh kultuurikeskuse enda mitmed koosseisud. Muu hulgas anti Keila Linnaorkestrile ja segakoor Keilale u\u0308le Kultuurkapitali preemiad. Tantsuks ma\u0308ngis ansambel Reminders, vahele mitmed u\u0308llatused Kultuurikeskuse enda to\u0308o\u0308tajatelt. VAATA PILTE"}, {"text_idx": "#000046", "text": "Waldorfkooli La\u0308te on jo\u0303ululaadal said koolimaja klassidest muinasjutulised paigad, kus tegevust, vaatamist ja maitsmist jagub suurtele ja va\u0308ikestele, nii magusa kui ka soolase so\u0303pradele. Vaata laupa\u0308evaseid PILTE."}, {"text_idx": "#000048", "text": "Harju Maakonnaraamatukogu ootas lapsi koos vanematega raamatukogu jutuhommikule, kus seekord valmistuti jo\u0303uludeks. AX-Teatri na\u0308itleja O\u0303nne-Sigrid Ma\u0308ttik luges ette jutte Janno Po\u0303ldma uuest raamatust \u201cLeiutajateku\u0308la jo\u0303ulud\u201d. Lisaks meisterdati jo\u0303ulukaarte."}, {"text_idx": "#000051", "text": "Ipson pidas oma harjutusva\u0308ljakul kutsade jo\u0303ule."}, {"text_idx": "#000054", "text": "Noortekeskus: noortel tekkis idee korraldada pa\u0308a\u0308stjatele pu\u0308hade puhul ta\u0308nuta\u0308heks jo\u0303ululo\u0303una. Ta\u0308na 11.12 said komandos pa\u0308a\u0308stjad su\u0308u\u0308a ko\u0303ike head ja paremat ta\u0308nu Keila Noortekeskusele, Keila Kiwanis klubile ja Ro\u0303o\u0303mu ku\u0308psetuskojale. Aita\u0308h pa\u0308a\u0308stjatele nende to\u0308o\u0308 eest ja aita\u0308h ko\u0303ikidele kaasosalistele."}]